鰂魚涌返工麵包舖嘅選擇唔算多 之前食過呢間嘅上環分店 款式都算幾多 不過價錢以傳統麵包舖來講有啲偏貴 今日係當lunch咁食所以一買買咗三個 夾埋都40幾蚊 - 菠蘿叉燒包 菠蘿皮好脆  叉燒比較多醬 肉反而唔多 我自己鍾意大大舊叉燒咁 - 紫薯包 好鍾意食紫薯蕃薯芋頭 每次見到都會買黎試 不過呢個就麻麻地 紫薯份量特別少 有啲空心 好彩味道都幾天然 少甜嘅 - 咖啡蛋糕️ 牛油味好香 口感好似pound cake 但係咖啡蛋糕嘅比例多啲會好啲